stanford-oval/wikipedia huggingface dataset:
קרצינומה של תאי בסיס
טיפול

כימותרפיה - כימותרפיה יעילה במקרים מסוימים בלבד של קרצינומה שטחית.
הקרנה - רדיותרפיה נחשבת יעילה לכל הסוגים של הקרצינומה.
ניתוח - הניתוח שנחשב יעיל ביותר לכל סוגי הקרצינומה הוא ניתוח מוז (Mohs surgery), שהדיווח על שיעורי הצלחתו קרובים ל-98%. בשיטה זו, מוסר הגוש החיצוני, ומיד נבדק במיקרוסקופ. במידה והתאים בקצה שהוסר אינם נגועים, הטיפול הסתיים. במידה והם מאובחנים כנגועים, מוסרת השכבה הבאה של העור, וכך הלאה.
ויסמודגיב - טיפול חדשני (בבליעה) ל-BCC גרורתי או מקומי במצב מתקדם.
שיעור ההצלחה עולה ככל שהגילוי והטיפול מוקדם.
הערות שוליים

↑  Wong CS, Strange RC, Lear JT (באוקטובר  2003). "Basal cell carcinoma". BMJ. 327 (7418): 794–8. doi:10.1136/bmj.327.7418.794. PMC 214105. PMID 14525881. {{cite journal}}:  (עזרה)תחזוקה - ציטוט: multiple names: authors list (link)
| --- | --- |
בקרת זהויות :  LNB: 000325990 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
רשימת האוניות שטבעו בקרב יוטלנד

רשימת האוניות שטבעו בקרב יוטלנד היא רשימה של אוניות שאבדו במהלך קרב יוטלנד.
קרב זה נערך בין הצי הגדול של הצי המלכותי הבריטי לבין צי הים הפתוח של הצי הקיסרי הגרמני ב-31 במאי וב-1 ביוני 1916, במהלך מלחמת העולם הראשונה. הרשימה היא לפי סדר כרונולוגי של זמן הטביעה.
| זמן הטביעה | נזק עיקרי | שם האונייה | סוג | אבדות בנפש | שורדים |
| --- | --- | --- | --- | --- | --- |
| 31 במאי 16:03 | קרב סיירות המערכה | הצי המלכותי אינדפטיגבל | סיירת מערכה | 1,017 | 2 (1 שבוי) |
| 31 במאי 16:25 | קרב סיירות המערכה | הצי המלכותי קווין מרי | סיירת מערכה | 1,266 | 9 (2 שבויים) |
| 31 במאי 17:30 | קרב סיירות המערכה | הצי המלכותי נומאד | משחתת | 8 | 72 (1 שבוי) |
| 31 במאי 17:30 | קרב סיירות המערכה | הצי המלכותי נסטור | משחתת | 6 | 68 (1 שבוי) |
| 31 במאי 17:30 | קרב סיירות המערכה | הצי הגרמני הקיסרי V27 | טרפדת |  | הצוות פונה |
| 31 במאי 17:45 | קרב סיירות המערכה | הצי הגרמני הקיסרי V29 | טרפדת | 33-43 | הצוות פונה |
| 31 במאי 18:20 | קרב אוניות המערכה | הצי המלכותי דיפנס | סיירת משוריינת | 903 | אין |
| 31 במאי 18:30 | קרב אוניות המערכה | הצי המלכותי אינווינסיבל | סיירת מערכה | 1,026 | 6 |
| 31 במאי 19:02 | קרב אוניות המערכה | הצי המלכותי שארק | משחתת | 86 | 6 |
| 31 במאי 19:30 | קרב אוניות המערכה | הצי הגרמני הקיסרי S35 | טרפדת | 87 | אין |
| 31 במאי 20:05 | קרב אוניות המערכה | הצי הגרמני הקיסרי V48 | טרפדת | 90 | 1 |
| 31 במאי 22:35 | קרב הלילה | הצי הגרמני הקיסרי פראונלוב | סיירת קלה | 320 | 9 |
| 31 במאי 23:30 | קרב הלילה | הצי המלכותי ארדנט | משחתת | 78 | 2 |
| 31 במאי 23:30 | קרב הלילה | הצי המלכותי פורצ'ן | משחתת | 67 | 1 |
| 1 ביוני 00:00 | קרב הלילה | הצי המלכותי בלאק פרינס | סיירת משוריינת | 857 | אין |
| 1 ביוני 02:00 | קרב הלילה | הצי הגרמני הקיסרי ויסבאדן | סיירת קלה | 589 | 1 |
| 1 ביוני 02:05 | קרב הלילה | הצי המלכותי טורביולנט | משחתת | 90 | 13 (1 שבוי) |
| 1 ביוני 02:15 | קרב הלילה | הצי הגרמני הקיסרי V4 | טרפדת | 18 | הצוות פונה |
| 1 ביוני 02:45 | קרב הלילה | הצי המלכותי טיפררי | משחתת | 185 | 12 |
| 1 ביוני 02:45 | קרב הלילה | הצי הגרמני הקיסרי ליצו | סיירת מערכה | 115 | הצוות פונה |
| 1 ביוני 03:00 | קרב הלילה | הצי הגרמני הקיסרי אלבינג | סיירת קלה | 4 | הצוות פונה |
| 1 ביוני 03:10 | קרב הלילה | הצי הגרמני הקיסרי פומרן | פרה-דרדנוט | 839 | אין |
| 1 ביוני 04:25 | קרב הלילה | הצי הגרמני הקיסרי רוסטוק | סיירת קלה | 14 | הצוות פונה |
| 1 ביוני 07:30 | קרב הלילה | הצי המלכותי ספארוהוק | משחתת | 6 | הצוות פונה |
| 1 ביוני 08:25 | קרב סיירות המערכה | הצי המלכותי ווריור | סיירת משוריינת | 68 | הצוות פונה |
השעה ביום לעומת "פעולה" עשויה להשתנות, מכיוון שספינות מסוימות ספגו את הנזק הקטלני שלהן במהלך פעולה אחת, אך צלעו למועד מאוחר יותר או אפילו לפעולה מאוחרת יותר.
רוב האבדות בנפש הבריטיות הגיעו מכוח סיירות המערכה תת-אדמירל סר דייוויד ביטי, שאיבד את קווין מרי ואת אינדפטיגבל בדקות הפתיחה, ואת אינווינסיבל שעתיים לאחר מכן, עם אובדן של 3,309 מלחים.
ריצ'רד מקמלן

ריצ'רד קאן מקמלן (באנגלית: Richard Cann McMullen;‏ 2 בינואר 1868 –  18 בפברואר 1944) היה תעשיין ופוליטיקאי מדלאוור, איש המפלגה הדמוקרטית, שכיהן כמושל דלאוור ה-59 בשנים 1937–1941.
ראשית חייו

ריצ'רד מקמלן נולד בעייר פורטרס שבדלאוור, כבנם של ג'יימס ושרה בולדן מקמלן. הוא עבד כעוזר בחווה כדי לממן את לימודיו בקולג' המסחרי גולדי. ב-1895 הוא נשא לאישה את פלורנס האצ'ינסון, ולשניים נולדו שלושה ילדים.
מקמלן למד בורסקאות והשתלב בעסקי תעשיית העור כאשר עבד במפעל העור מאלין ופירסון, שבהמשך הייתה לחברת העור המאוחדת. ב-1917 ייסדו הוא ושני שותפיו את חברת סטנדרד קיד. בהמשך הוא היה לסגן הנשיא שלה, ולאחר מכן המנהל הכללי של חברת אלייד קיד בווילמינגטון. חברות אלו היו החברות המובילות לייצור עור.
כאיש עסקים בולט, שימש מקמלן שתי תקופות כהונה כחבר מועצת העיר וילמינגטון, והיה חבר הוועדה לתשתיות ציבוריות וביטוח האבטלה. הוא דחה הצעה להיבחר כראש העיר.
מושל דלאוור

לאחר שהסכים באי-רצון להתמודד על משרת מושל דלאוור, ניצח מקמלן ב-1936 את מועמד המפלגה הרפובליקנית הארי ל. קאנון, ואת אייזק ד. שורט, רפובליקני שהתמודד כמועמד עצמאי. מקמלן היה מושל דלאוור הראשון מטעם המפלגה הדמוקרטית לאחר 36 שנים, ובמשך כל תקופת כהונתו הוא היה מתוסכל על אי יכולתו להחליף את יריביו הפוליטיים בממשלת המדינה. בשל העובדה שתקופת כהונתו הייתה במהלך השלבים האחרונים של השפל הגדול, התנהלו מיזמי עבודות ציבוריות ברחבי דלאוור, כולל פתיחת מפרץ רוזוולט בעיר לואס, בניית גשר חדש על המפרץ של נהר אינדיאן, ובניית כמה תחנות חדשות של משטרת המדינה.
שנותיו האחרונות

בבחירות של 1940 נבחר מקמלן שוב כמועמד הדמוקרטים למשרת המושל, אך חודש לפני הבחירות הוא לקה בהתקף לב ופרש מהמרוץ.
ריצ'רד מקמלן נפטר בווילמינגטון ב-18 בפברואר 1944. הוא נטמן בבית הקברות ריברוויו שבעיר.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 241.
קרצינומה של הקיבה

אנדוסקופיה של linitis plastica, סוג של סרטן קיבה
קרצינומה של הקיבה הוא גידול סרטני בקיבה (ראו סרטן הקיבה), ממקור אפיתליאלי.
כ-91%-95% מהמקרים של סרטן קיבה הם קרצינומה של הקיבה. קרצינומה זו קרויה גם אדנוקרצינומה היות שהיא מאופיינת במבנה בלוטי. באזורים מסוימים, למשל יפן ופינלנד, מופיעה תדירות גבוהה של גידולי קרצינומות, ובאזורים אחרים התדירות נמוכה - כמו בארצות הברית. ייתכן שהסיכון המוגבר להופעת קרצינומה קשור באכילת מזון הנשמר על ידי ניטרטים, דגים מעושנים, או במיעוט  מוצרי חלב, פירות וירקות בהרכב התזונתי.
כ-60% מהקרצינומות יתרכזו באזור הפיילורוס והאנטרום (החלקים הקרובים יותר לתריסריון.
קרצינומה של הקיבה יכולה להופיע כגוש בולט, ככיב, או כהתעבות של הדופן. התעבות הדופן נקראת linitis plastica (הדופן הופכת קשה ועבה, linitis=עץ). נפוליאון סבל ככל הנראה מ- linitis plastica.
היסטולוגיה

במיקרוסקופיה ניתן להבחין בין שני סוגים של קרצינומת הקיבה (ראו טבלה). השוני בין שני הסוגים, בנוסף על הרשום בטבלה, קשור לדלקת כרונית של הקיבה- במקרים של intestinal type (קרצינומה דמוית מעי) הקרצינומה קשורה לדלקות בקיבה כרוניות- גסטריטיס כרוני. מכאן שניתן להוריד את שכיחות הקרצינומה על ידי טיפול בגסטריטיס כרוני. במקרים של הסוג המפושט, אין קשר למטפלזיה של הקיבה, ולכן לא ניתן להוריד את שכיחות הופעת סרטן מסוג זה.
|  | קרצינומה דמוית מעי | קרצינומה מפושטת |
| --- | --- | --- |
| הופעה | פוליפ- בולט לחלל הקיבה | לרוב צורה של linitis plastica |
| התמיינות | טובה מאוד, מורכב מבלוטות | התמיינות נמוכה, תאים הנראים כמו signet ring cell |
| הופעה של ריר | מועטה, בדרך כלל בתוך הבלוטות | יציאה של ריר במקרה פיצוץ התא- colloid carcinoma |
אופן התפשטות הקרצינומה

הקרצינומה מתחילה להתפשט באופן מקומי, ולאחר מכן חודרת לדופן הקיבה, תת-רירית, שרירית, סרוזה וכן הלאה. 
הקרצינומה יכולה להיות שטחית ולהתפשט רק ברירית ולא יותר עמוק- זוהי קרצינומה שטחית הקרויה גם Early gastric carcinoma. הפרוגנוזה של קרצינומה שטחית היא טובה יחסית- 95% עד 100% שרידות לאחר 5 שנים, זאת לעומת קרצינומה חודרנית של הקיבה, עם פרוגנוזה גרועה יחסית.
הקרצינומה יכולה לשלוח גרורות, דרך לימפה וכלי דם.
גרורות דרך נוזל הלימפה מופיעות בבלוטות לימפה הנמצאות בשומן העוטף את עקומות הקיבה, וכן לבלוטות לימפה מרוחקות יותר- כגון, בלוטות לימפה במדיאסטינום, בלוטות לימפה בצד ה- supra clavicular השמאלי, בלוטות לימפה של הכבד והלבלב. 
שליחת גרורות דרך מערכת הדם תביא לגרורות בכבד ובאיברי מערכת העיכול, אך גם לריאות, ואף לשחלות. גרורות של סרטן הקיבה לשחלות קרויה גם Kruckenberg tumor.
תסמינים וטיפול

רוב הקרצינומות בשלבים המוקדמים נטולות תסמינים. הופעת התסמינים נובעת מהפרעות בתנועתיות הקיבה או מחסימות בה כתוצאה מהגידול. החולה יחוש מלאות, חולשה, ירידה במשקל וחוסר תיאבון. הירידה במשקל היא תסמין בולט, המעיד בדרך כלל על נוכחות מפושטת של הגידול. הקאות מופיעות בשלב מאוחר של החסימה. גם דימום חד עלול להיות סממן לקרצינומה של הקיבה, ולעיתים יש התנקבות של החלל. בבדיקה ניתן למשש גוש קשה, לא רגיש ונייד באפיגסטריום. 
הטיפול המקובל בקרצינומה הוא כריתת הגידול. כריתה זו מביאה להחלמה מלאה רק בחלק מהמקרים (כ- 30% עד 60%). ההישארות בחיים מעל 5 שנים אינה גבוהה- בממוצע כ- 15% מהמקרים.
רולי שפר

| --- | --- |
אין תמונה חופשית
 לידה:  1947 בוקרשט, ממלכת רומניה 
 פטירה:  2011 (בגיל 64 בערך) 
 תחום יצירה:  ציור 
 זרם באמנות:  פוינטיליזם, נאו-אימפרסיוניזם 
 
רולי שפר (1947–2011) היה אמן ישראלי שנודע באמנותו הפוינטיליסטית והנאו-אימפרסיוניסטית. עבודתו התאפיינה בסינתזה של אמנות אירופאית והשראה מצפת והאווירה שלה. הוא חי ברומניה, צרפת וישראל. נפטר בשנת 2011 בישראל. כמה מיצירותיו מוצגות כיום בגלריית בית קסטל בצפת.
ביוגרפיה

רולי שפר נולדה בבוקרשט, רומניה. לעיתים קרובות צייר את עירו המאמצת צפת. הוא למד אמנות באקדמיה לאמנות ניקולאי גריגורסקו, תחת הצייר הסוריאליסטי ז'ול פרחים. רולי שפר עבר עם משפחתו לפריז ב-1964 למשך שנתיים ולאחר מכן חזרו לארץ התיישבו בצפת.
בצפת למד אצל יצחק פרנקל. לאחר שירותו הצבאי סיים את לימודיו ב-Grand Chamiere, בפריז. לאחר שנתיים חזר והתיישב בצפת, והצטרף לציירים כמו משה קסטל, שמשון הולצמן, יצחק פרנקל פרנל ואחרים שבחרו בצפת כמקום מושבתם.
סגנון

רולי שפר הושפע ממוריו וכן מהתלמידים שהקיפו אותו במהלך גיבושו. בזמן שלמד בGrand Chamiere, הוא נתקל ביצירות של אימפרסיוניסטים, אקספרסיוניסטים, פוינטליסטים וציירים אחרים. לנאו-אימפרסיוניסטים כמו Seurat ו-Signac הייתה השפעה מתמשכת על האמן הצעיר. שפר החל להתעניין בטכניקות הייחודיות של השניים אשר היו מכוונות על ידי ניתוח מדעי של ההרמוניה ושל התנגשות הצבעים בו זמנית.
הוא יישם בקנבסים שלו צבעי יסוד שונים ובכך יצר תחושת תנועה בזמן כשהעין מביטה מרחוק.
עם שובו לצפת החל לפתח סגנון אמנותי משלו, התנגשות וסינתזה ייחודית בין מסורות מקומיות לאמנות אירופית. סגנונו מאופיין בצבעוניות עשירה, בקומפוזיציות מדויקות, כל אלו מושגים באמצעות שימוש בנקודות וצבעים זוהרים. דרך שפה חדשה זו הוא הצליח להעביר אווירה דרמטית לדלתות, לסמטאות העתיקות ולחלונות בקנבסים שלו. באמצעות אמנותו הוא ניסה לחשוף את ההילה המיסטית של צפת.
יצירתו של שפר מאופיינת בסינתזה של רוחניות בלתי נראית ומציאות קונקרטית, אשר סימנה את סגנונו כתערובת של המסורת האירופית והצפתית.
הערות שוליים

↑  Rolly Sheffer, www.montefiore.co.il (באנגלית)
↑  רולי שפר | שפר, רולי, 1947- אמן (גלריה יעקב חדד (צפת) ) | גלריה יעקב חדד (צפת) | הספרייה הלאומית, באתר www.nli.org.il
↑  רולי שפר - 'צפת', באתר www.egozigallery.com
ראלף אלן

| --- | --- |

 לידה:  1693 קורנוול, ממלכת אנגליה 
 פטירה:  29 ביוני 1764 (בגיל 71 בערך) באת', ממלכת בריטניה הגדולה 
 מדינה:  ממלכת בריטניה הגדולה 
 
ראלף אלן (אנגלית: Ralph Allen‏; 1693 - 29 ביוני 1764) היה יזם ופילנתרופ אנגלי, שנודע בזכות הרפורמות שלו במערכת הדואר של הממלכה המאוחדת.
חייו

אלן הוטבל בכנסיית סנט קולומב מייג'ור שבקורנוול ב-24 ביולי 1693. בהיותו נער עבד במשרד דואר. ב-1708 עבר לאקסטר, וב-1710 עבר להתגורר בעיר באת' שבסאמרסט, שם החל לעבוד כפקיד דואר, כאשר בגיל 19 התמנה למנהל הדואר העירוני.
בגיל 27 קיבל את השליטה על חברת Cross and Bye Posts בדרום-מערב אנגליה למשך שבע שנים, לפי הסכם עם משרד הדואר הכללי של המדינה, בו התחייב לשלם למשרד הדואר סכום שנתי של 6,000 לירות שטרלינג. הוא לא הצליח להרוויח סכום כסף כלשהו בתקופה זו, אך למרות זאת החליט להמשיך בתחום וזכה להצלחה רבה. בשנים שלאחר מכן ערך רפורמה מקיפה בשירות הדואר. הוא הגיע למסקנה שנערי הדואר היו מעבירים פריטי דואר לאורך נתיב החלוקה שלהם מבלי להכריז על כך, דבר אותו ראה כגורם לאיבוד רווחים והורה להימנע ממנו. הוא תרם ליעילות השירות בכך שקבע כי אין צורך שדברי הדואר יעברו דרך לונדון. המוניטין שלו בתחום עלה, והוא החל לנהל חלקים נרחבים יותר במערכת הדואר של אנגליה, וחתם על חוזים אחת לשבע שנים עד מותו בגיל 71. ההערכה היא כי בזכות הרפורמות שלו הוא חסך למשרד הדואר הבריטי סכום של מיליון וחצי לירות שטרלינג במשך ארבעים שנים. הוא זכה לחסותו של פילדמרשל ג'ורג' וייד ב-1715, לאחר שחשף מידע אודות התקוממות יעקוביטית בקורנוול. בזכות תמיכתו הכספית של הפילדמרשל הוא היה יכול להקים את תחנות הדואר שבסופו של דבר הניבו לו הון ניכר.
לאחר הגעתו לבאת' של ג'ון ווד האב ניצל אלן את העושר שצבר בזכות רפורמות הדואר לרכישת המחצבות במכרות קומב דאון ובאת'המפטון דאון ב-1726. לאחר הרכישה החלו המכרות לספק אבנים לבנייה בגדלים רבים. השוני ברמת הסיתות של האבנים היה ידוע כ"פסולת בנייה", והבניינים שנבנו מאבנים אלה - בעיקר בתקופת בית סטיוארט - נמצאים ברחבי החלקים העתיקים של באת'. מחצבי האבן באת' בעלת צבע הדבש הייחודי, ששימשו לבניית העיר הג'ורג'יאנית, הניבו לאלן הון נוסף, בזכות הצלחתו בשיווק תכונותיה של האבן. הבניין בבאת' ששימש אותו כסניף דואר הפך לבית מגורים עירוני ב-1727, לאחר שחזית ואגף צפוני הוקמו לפי תכנונו של ג'ון ווד האב.
ב-1735 בקירוב הורה אלן להקים את האחוזה הפלדיאנית בפארק פריור. אלן היה בתקופה זו אדם עשיר מאוד, ונהג לארח באחוזתו משוררים, פוליטיקאים, אמנים ואישים שעמם התכתב באותה תקופה, בהם אלכסנדר פופ, תומאס גיינסבורו, ויליאם פיט האב, והנרי פילדינג. ב-1738 תרם את חומרי הבנייה ואת המימון להקמת בית החולים מינרל ווטר, ובנוסף לכך הוא הרבה לתרום צדקה לעניים ובנה קוטג'ים לפועלים שלו. ב-1742 נבחר אלן לראשות עיריית באת', ובין 1757 ל-1764 כיהן כחבר הפרלמנט הבריטי מטעם העיר.[דרוש מקור]
אלן נקבר בחצר הכנסייה של הכפר קלברטון, השוכן בשולי באת'. הוא הונצח בבאת' באמצעות דרך ראלף אלן ובית הספר על שם ראלף אלן, אחד מבתי הספר התיכונים של באת'. במכללת פארק פריור, שהיא בית ספר תיכון הנמצא בבניין ששימש כמקום מגוריו, יש פנימייה הקרויה על שמו. הנרי פילדינג ביסס על אלן את דמותו של אדון אלוורת'י בספרו קורות טום ג'ונס.
רונית מטלון

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  25 במאי 1959 י"ז באייר ה'תשי"ט ישראל גני תקווה, ישראל
 פטירה:  28 בדצמבר 2017 (בגיל 58) י' בטבת ה'תשע"ח ישראל חיפה, ישראל
 מדינה:  ישראל 
 מקום לימודים:  אוניברסיטת תל אביב 
 שפות היצירה:  עברית
 תקופת הפעילות:  1980–2017 (כ־37 שנים)
 בן או בת זוג:  עמנואל ברמן   עוזי בהר 
 פרסים והוקרה:  פרס ברנר (2017)  פרס א.מ.ת. (2016) 
 
רונית מָטָלוֹן (25 במאי 1959 – 28 בדצמבר 2017) הייתה סופרת, מחזאית ועיתונאית ישראלית. יצירתה עסקה בעיקר בשאלת הזהות של בני עדות המזרח בישראל, ובמעמד האישה בחברה המזרחית והישראלית בכללותה. הייתה פרופסורית והחל מ-2009 ראש התוכנית לכתיבה יוצרת בחוג לספרות עברית והשוואתית באוניברסיטת חיפה. ספריה תורגמו לשפות אחדות, וזכו להצלחה מחוץ לישראל. חברת סגל "הארץ" בשנות השמונים והתשעים.
חיים אישיים

מטלון הייתה גרושה פעמיים. בעלה השני היה הפסיכואנליטיקאי והפרופסור לפסיכולוגיה, עמנואל ברמן, ולזוג בת משותפת. משנת 2012 הייתה בת זוגו של אריאל הירשפלד. יש לה בן משותף עם המשורר עוזי בהר.
נפטרה ב-28 בדצמבר 2017, לאחר מאבק של חודשיים במחלת הסרטן, ונטמנה בבית הקברות קריית שאול.
יצירתה

"זרים בבית" (1992) – קובץ סיפורים (הספר בקטלוג ULI)
"זה עם הפנים אלינו" (1995) – רומן (הספר בקטלוג ULI)
"שרה שרה" (2000) – רומן (הספר בקטלוג ULI)
"גלו את פניה" (2006) – נובלה (הספר בקטלוג ULI)
"קול צעדינו" (2008) – רומן (הספר בקטלוג ULI)
"השפעה בלתי הוגנת: רומן במכתבים" (2012) – ביחד עם אריאל הירשפלד (הספר בקטלוג ULI)
"והכלה סגרה את הדלת" (2016) – נובלה, הוצאת כתר (הספר בקטלוג ULI)
"שלג" (2020) - ספר (הספר בקטלוג ULI)
"אושר מאחורי העצים" (2022), עם עובד
יצירתה > ספר נוער

"סיפור שמתחיל בלוויה של נחש" (1989) – רומן לבני נוער, עובד לסרט קולנוע בשנת 1994 (הספר בקטלוג ULI)
יצירתה > מחזה

"הנערות ההולכות בשנתן" (2015) – מחזה (הספר בקטלוג ULI)
יצירתה > עיון

"עד ארגיעה" (2018) - מסות על כתיבה ועל ספרות, הוצאת אפיק (הספר בקטלוג ULI)
"קרוא וכתוב" (2001) – קובץ מסות (הספר בקטלוג ULI)
הוקרה

זוכת פרס ברנשטיין לשנת 2009.
זוכת פרס ניומן לשנת 2010.
בשנת 2010 הוענק לה תואר דוקטור לשם כבוד מטעם האוניברסיטה העברית בירושלים, על תרומתה לתחום במסגרת יצירתה הבדיונית והלא בדיונית.
בינואר 2013 זכתה בצרפת בפרס אלברטו בנווניסט על ספרה "קול צעדינו".
בשנת 2016 זכתה בפרס א.מ.ת לספרות ביחד עם א.ב. יהושע.
כלת פרס ברנר לשנת 2017 על ספרה "והכלה סגרה את הדלת".
לקריאה נוספת

רונית מטלון, ז'קלין כהנוב ופליקס מטלון: שתי פרספקטיבות, קולות מטרימים, מאמר שפורסם בספר מזרחים בישראל בהוצאת מכון ון ליר.
שי רודין, פוליטיקלי לא קורקט: פוליטיקה של מין, מגדר ומדינה בסיפורת של סביון ליברכט, אורלי קסטל-בלום ורונית מטלון, דיסרטציה, אוניברסיטת חיפה, 2009. (הספר בקטלוג ULI)
רונית מטלון, שרה שרה, באנתולוגיה "תמונה קבוצתית" (ספרות ישראלית במאה ה-21), עמ' 611–614, הוצאת כרמל, 2017. (הספר בקטלוג ULI)
הערך "רונית מטלון" בלקסיקון החיפאים: אישים ודמויות בחיפה, מאת ד"ר שי חורב, דוכיפת הוצאה לאור, עמ' 234, 2018, חיפה. (הספר בקטלוג ULI)
מורן בנית, מגדר ומעמד ביצירתה של רונית מטלון, עבודת דוקטורט, האוניברסיטה העברית בירושלים, 2019. (הספר בקטלוג ULI)
הערות שוליים

↑  רונית מטלון, באתר המכון לתרגום ספרות עברית (באנגלית)
1 2  אברהם רותם, ראש "האריות השחורים" מציע "מגבית פער", מעריב, 27 במאי 1971.
↑  מרב יודילוביץ', בוטלה החלטת השופטים בפרס ספיר, באתר ynet, 2 ביולי 2009
↑  מורן בנית, נערה מהמזרח: חניכה נשית ביצירתה של רונית מטלון, לשכון בתוך מילה: הרהורים על זהות מזרחית, גמא, 2015, עמ' 104-87
↑  המגדלור ספרים, אושר מאחורי העצים / רונית מטלון, באתר המגדלור
↑  דוד גינתון, באתר מוזיאון ישראל מרכז מידע לאמנות ישראלית
↑  אושר מאחורי העצים | רונית מטלון, באתר עם עובד
↑  הסופרת רונית מטלון הלכה לעולמה בגיל 58, באתר וואלה, 28 בדצמבר 2017
↑  רן בוקר, "הערצתי אותה, הכאב בלתי נסבל": רונית מטלון הובאה למנוחות, באתר ynet, 28 בדצמבר 2017
↑   אורין מוריס, טיול מאורגן לראשית הדרך של רונית מטלון, באתר הארץ, 22 בפברואר 2023
↑  מיה סלע, כלת פרס ברנשטיין: הסופרת רונית מטלון, באתר הארץ, 15 ביולי 2009
↑  מרב יודילוביץ', פרס ניומן לספרות יוענק לרונית מטלון, באתר ynet, 14 במרץ 2010
↑  אייל דץ‏, רונית מטלון תקבל דוקטור לשם כבוד מהאוניברסיטה העברית, באתר וואלה, 24 במאי 2010
↑  מיה סלע, פרס לרונית מטלון בצרפת, באתר הארץ, 10 בינואר 2013
↑  רונית מטלון זוכת פרס א.מ.ת בספרות
| --- | --- |
בקרת זהויות :  NLI: 987007265007805171  BIBSYS: 13033180  BnF: cb15050251b (data)  CANTIC: a11918615  GND: 120086298  ICCU: UBOV400095  ISNI: 0000 0000 6663 6897  LCCN: nr92029057  NKC: xx0253361  NTA: 162038887  RERO: 02-A027619277  SELIBR: 223977  SNAC: w6578szw  SUDOC: 076615987  VIAF: 66751921   WorldCat (עם VIAF): 66751921
רייני רודריגז

| --- | --- |

רייני רודריגז ב-2010
 לידה:  1 ביולי 1993 (בת 31) בראיין, טקסס, ארצות הברית
 מדינה:  ארצות הברית 
 תקופת הפעילות:  מ-2006
 פרופיל ב-IMDb
 
רייני-אלנה רודריגז (באנגלית: Raini-Alena Rodriguez; נולדה ב-1 ביולי 1993) היא שחקנית וזמרת אמריקאית. היא ידועה בעיקר בזכות תפקידיה בתור טריש בסדרת הנוער של ערוץ דיסני "אוסטין ואלי" ובתור מאיה בלארט בסרטים "פול בלארט: שומר קניון" ו"פול בלארט 2: נשאר בווגאס".
ביוגרפיה

רייני נולדה בעיר בריאן, טקסס שבארצות הברית. היא אחותו הגדולה של השחקן ריקו רודריגז. בנוסף, יש לה שני אחים נוספים, ריי ורוי ג'וניור. הוריה, דיאן ורוי רודריגז, הם בעלי עסק בשם שירותי הצמיגים רודריגז. היא ממוצא אמריקני-מקסיקני.
בגיל 11 עברה עם אמה ואחיה ללוס אנג'לס כדי לפתח את קריירת המשחק שלה, לפי הצעתה של סוכנת כישרונות. מאז, רודריגז ואחיה עברו ללמוד במודל של חינוך ביתי.
קריירה

רודריגז שיחקה את טס בסרט "נשף סיום" משנת 2011 וזכתה בפרס השחקנית הטלוויזיה הצעירה הטובה ביותר בפרסי Imagen של שנת 2013.
בשנת 2012 רודריגז לקחה חלק בפסקול של הסרט "הצ'יוואווה מבוורלי הילס 3: ויוה לה פיאסטה!" עם השיר "Living Your Dreams" (בתרגום חופשי: "חייה את החלומות שלך").
בשנת 2020 החלה לדבב בסדרת האנימציה "עולם היורה: מחנה הקרטיקון" את דמותה של סמי גוטיירז.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | Babysitters Beware | אחות של מרקו |  |
| 2009 | פול בלארט: שומר קניון | מאיה בלארט |  |
| 2011 | נשף סיום | טס טורס |  |
| 2012 | Girl in Progress | תביטה |  |
| 2014 | כשמארני הייתה שם | נובוקו קאדויה | דיבוב |
| 2015 | פול בלארט 2: נשאר בווגאס | מאיה בלארט |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | האף | דניס | פרק: "Black Shadows" |
| 2007 | נדב ידי זהב | איזבל מונטויה | דיבוב; פרק: "Lost and Found" |
| 2007 | החיים היפים של זאק וקודי | בטסי | פרק: "Sleepover Suite" |
| 2010 | אני והלהקה | ארלין רוקה | 2 פרקים |
| 2011–2016 | אוסטין ואלי | טריש דה לה-רוזה | תפקיד ראשי (4 עונות); 87 פרקים |
| 2011 | טרו ג'קסון | נינה | פרק: "True Mall" |
| 2012 | ג'סי | טריש דה לה-רוזה | פרק: " Austin & Jessie & Ally All Star New Year: Part 2" |
| 2015 | זה הסוף שלי | טריש דה לה-רוזה | פרק: "Bite Club" |
| 2015 | Bob's Broken Sleigh | וופסי | דיבוב; ספיישל של ערוץ דיסני |
| 2015–2017 | Mutt & Stuff | גבי גרומר | 3 פרקים |
| 2017–2021 | ערפדינה | קרוליין המפחידה | דיבוב; 4 פרקים |
| 2018–2019 | משמר האריות | סטאראה | דיבוב; 2 פרקים |
| 2019 | בית ספר לאבירים | הרופאה המכשפה | פרק: "The Knight Stuff" |
| 2019 | איפה אפי? | מריה | דיבוב; פרק: "A New York Minute" |
| 2019–2021 | קיקיוואקה: מחנה קיץ | בארב בארקה | 6 פרקים |
| 2020 | Rekindling Christmas | קארי | סרט טלוויזיה של הולמרק |
| 2020–הווה | עולם היורה: מחנה הקרטיקון | סמי גוטיירז | דיבוב; 36 פרקים |
| 2021 | סיפורים מצמררים מממלכת גְרים | גרטל | דיבוב; 10 פרקים |
| 2021 | ראגרטס | גבי | דיבוב; 2 פרקים |
| 2024 | עולם היורה: תאוריית הכאוס | סמי גוטיירז | דיבוב |
דיסקוגרפיה > סינגלים > כאמנית ראשי

| סינגל | שָׁנָה | אַלבּוֹם |
| --- | --- | --- |
| "Living Your Dreams" | 2012 | הצ'יוואווה מבוורלי הילס 3: ויוה לה פיאסטה! |
דיסקוגרפיה > סינגלים > כאמנית אורחת

| סינגל | שָׁנָה | אַלבּוֹם |
| --- | --- | --- |
| Glee MashUp Mashup  (עם צוות השחקנים של אוסטין ואלי ) | 2013 | ערוץ דיסני Play It Loud |
דיסקוגרפיה > סינגלים לקידום מכירות

| סינגל | שָׁנָה | אַלבּוֹם |
| --- | --- | --- |
| "'Vive Tus Sueños ("Living Your Dreams") | 2012 | הצ'יוואווה מבוורלי הילס 3: ויוה לה פיאסטה! |
| "Double Take" | 2013 | אוסטין ואלי |
| "You Wish You Were Me" | 2013 | ערוץ דיסני שחק Play It Loud |
| "Row, Row, Row Your Boat" | 2014 | אוסטין ואלי |
הערות שוליים

↑  "The subject's old Facebook account". Facebook.com. נבדק ב-16 בדצמבר 2017. {{cite web}}:  (עזרה)
↑  "Rico Rodriguez Biography". TVguide.
↑  "Rico Rodriguez". The Hollywood Reporter. 2012-09-20. נבדק ב-2013-11-14.
↑  "'Bless Me, Ultima,' 'Castle' Honored At Imagen Awards « CBS Los Angeles". 2013-08-17. נבדק ב-20 בדצמבר 2015. {{cite web}}:  (עזרה)
| --- | --- |
בקרת זהויות :  BNE: XX5548468  GND: 1208208519  ISNI: 0000 0004 0996 1537  LCCN: no2013065482  MusicBrainz: aa8bd6db-dd97-4662-a5e8-ca6c643d669a  VIAF: 304147640   WorldCat (עם VIAF): 304147640
ראלף אברהם

ראלף לי אברהם הבן (באנגלית: .Ralph Lee Abraham Jr; נולד ב-16 בספטמבר 1954) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס החמישי של מדינת לואיזיאנה, מאז 2015 ועד 2021. מחוז קונגרס זה מכסה מרבית מהאזורים הצפון-מזרחיים והמרכזיים של לואיזיאנה, ובתחומו שוכנות הערים מונרו ואלכסנדר.